
Analiştii și finanţiștii au calculat, desigur cu aproximaţie, uriașele pagube generate de excluderea României din 
spațiul Schengen. Sunt zeci de miliarde pierdute, începând din momentul în care România a îndeplinit 
condiţiile pentru intrarea în spaţiul de liberă circulaţie. Dar nimeni până acum nu a relevat un alt aspect care 


ne aduce prejudicii și mai mari. Despre ce este vorba? 


Acordul Schengen din care, în mod abuziv, România și Bulgaria sunt excluse, are mult mai multe prevederi 
decât cele vizând circulaţia terestră, maritimă și aeriană. În timp ce noi ne concentrăm asupra acestor 
aspecte, alţii privesc într-o cu totul altă direcţie. lar în cele ce urmează, mă voi concentra asupra unui singur 


aspect. 


Una dintre prevederile Schengen stabilește faptul că autorităţile judiciare ale unui stat care face parte din 
acest sistem se pot adresa direct omologilor judiciari din celelalte state, fără a mai fi necesară vreo aprobare 
din partea Ministerului de Justiţie al statului căruia i se adresează solicitarea. Ceea ce înseamnă, ca să dau un 
exemplu simplu, că dacă despre reprezentanţii unei societăți comerciale austriece există suspiciunea 
rezonabilă că prin fel de fel de tertipuri făcute prin încălcarea legii au prejudiciat statul român în ceea ce 


privește TVA, impozite sau alte taxe, procurorii sau instanţele de judecată din această ţară se pot adresa 
direct omologilor din Austria. Care au obligaţia să raţioneze ca și când respectivele supoziții sau concluzii sunt 

deindată. La tel se intâmplă și atunci când sunt necesare percheziţii sau contiscâri de documente la sediul 
societății mamă din Austria. În acest fel, în joc, sunt sume colosale, și tot în joc este credibilitatea unor 
manageri austrieci care, făcându-se ei înșiși vinovaţi de acte de corupție, își permit să taxeze România drept 
un stat corupi. 


Noi stăm în genunchi şi ne rugăm să intrăm în spaţiul Schengen, solicitând astfel un drept care ni se cuvine de 
ani de zile și pentru care am cheltuit miliarde de euro pentru a îndeplini condiţiile la care ne-am angajat. În 
urmă cu mai mulți ani. Elveţia, care nu este un stat UE, a fost obligată să intre în spaţiul Schengen, deși 
autorităţile s-au împotrivit cu toată forța. De ce i s-a impus Elveţiei un asemenea tratament și de ce autoritățile 
elveţiene au opus rezistență? Răspunsul este simplu de dat. Pentru că, intrând în spaţiul Schengen, secretul 
bancar care a atras mii de miliarde de euro în băncile elveţiene, nu mai putea fi protejat. În cele din urmă, s-a 
ajuns la un compromis. Elveţia a acceptat să intre în spaţiul Schengen, dar acordurile la care m-am referit mai 
sus au putut fi amânate sub aspectul efectelor timp de cinci ani. S-a creat astfel un precedent, omologat de 


Uniunea Europeană. O marjă de cinci ani. 


Autorităţile de la Viena trag de timp pentru ca operaţiunile ilicite ale unor oameni de afaceri din Austria să 
poată fi protejate cât mai mult timp. lar acest tras de timp înseamnă că statul român nu-și poate valorifica o 
serie întreagă de drepturi. Eu nu mă mir deloc că în aceste condiţii guvernele de la București acordă, în 
continuare, fără a cere nimic în schimb, în beneficiul OMV Petrom fel de fel de privilegii, iar OMV Petrom, așa 
cum pe bună dreptate a remarcat europarlamentarul Rareș Bogdan, nu a mișcat niciun deget pentru ca 
România să fie primită în spaţiul Schengen. Dimpotrivă, a aplaudat cele cinci noi condiţii abuzive care ni s-au 


impus și pe care noi, din prostie sau din trădare, le-am acceptat. 

